Jaan Lääne

Jaan Lääne (1. jaanuar/13. jaanuar 1899 Vitsjärve – 4. november 1977) oli eesti luterlik vaimulik. 

Ta lõpetas aastal 1921 Viljandi Maakonna Reaalgümnaasiumi. Vahepeal, aastatel 1919–1920 võttis ta osa Vabadussõjast. Aastal 1921 õppis Lääne Tartu Ülikooli arstiteaduskonnas ning aastatel 1922–1926 õppis ta usuteaduskonnas. 

Prooviaastal oli Lääne Tartu Ülikooli koguduses ning ta ordineeriti 1. mail 1927 õpetajaksKonrad Veem Eesti Vaba Rahvakirik Dokumentatsioon ja leksikon EVR Stockholm 1988. 

Ta oli aastatel 1927–1948 Märjamaa Maarja koguduse õpetaja. Siseministri otsusega 23. märtsist 1936 (nr. 1261) keelati Jaan Läänel ajavahemikul 23. märtsist 1936 kuni 13. jaanuarini 1937 teenida Märjamaa kogudust, kuna ta osales vapside liikumises. Siseministri otsusega lubati Lääne Märjamaale (vahepeal teenis ta hooldajaõpetajana Häädemeeste ja Tahkuranna kogudust; Märjamaa kogudust teenis vikaarina Theodor Varblane) tagasi 17. detsembril 1936, piiskopi otsusega 19. detsembrist 1936. Aastatel 1944–1947 oli ta ka Mihkli Miikaeli koguduse õpetaja. 

pisi|Jaan Lääne mälestuspink Puhja kiriku aias 

2. veebruaril 1948 arreteeris NKVD Jaan Lääne ja ta saadeti hiljem Siberisse, Omski oblastisse.

Aastatel 1956–1977 oli ta Puhja Püha Dionysiuse koguduse õpetajaAlbum Academicum Universitatis Tartuensis 1918–1944. II, lk. 165.

 Isiklikku 
Tema poeg Olaf Lääne on Paide Püha Risti koguduse organist.

 Viited 

 Kirjandus 
Aet Reinhold. MÄRJAMAA KIRIKU JA KOGUDUSE AJALOOST.

Kategooria:Puhja Püha Dionysiuse koguduse vaimulikud
Kategooria:Märjamaa Maarja koguduse vaimulikud
Kategooria:Häädemeeste Miikaeli koguduse vaimulikud
Kategooria:Tahkuranna koguduse vaimulikud
Kategooria:Vabadussõja veteranid
Kategooria:Eesti Vabadussõjalaste Liidu poliitikud
Kategooria:Tartu Ülikooli usuteaduskonna vilistlased
Kategooria:Eesti represseeritud isikud
Kategooria:Suure-Jaani kalmistule maetud
Kategooria:Sündinud 1899
Kategooria:Surnud 1977